
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 14Er/234/2009 6609203360 06. 02. 2026 JUDr. Miroslav Račko ECLI:SK:OSLC:2026:6609203360.2
Uznesenie Okresný súd Lučenec v exekučnej veci oprávnených: 1/ A. B., nar. XX.XX.XXXX, trvale bytom C. XXX/ X, D., 2/ E. B., nar. XX.XX.XXXX, trvale bytom C. XXX/X, D., 3/ F. B., nar. XX.XX.XXXX, trvale bytom C. XXX/X, D. proti povinnému: A. B., nar. XX.XX.XXXX, trvale bytom C. XXX/X B., D., vedenej súdnym exekútorom JUDr. Jánom Sokolom, Exekútorský úrad Košice, so sídlom B. Němcovej 30, 040 01 Košice pod sp. zn. EX XXX/XX-X (pôvodne vedená súdnym exekútorom JUDr. Mariánom Jurinom), o vymoženie zameškaného a bežného výživného a trov exekúcie, takto rozhodol: I. Súd exekúciu z a s t a v u j e . II. Súd
p r i z n á v a súdnemu exekútorovi trovy exekúcie vo výške 53,- Eur.
III. Trovy exekúcie z n á š a Okresný súd Lučenec. IV. Učtáreň Okresného súdu Lučenec s a u p r a v u j e vyplatiť súdnemu exekútorovi JUDr. Jánovi Sokolovi, Exekútorský úrad Košice, B. Němcovej 30, 040 01 Košice, trovy exekúcie vo výške 53,- Eur na účet vedený v G. G., H., číslo IBAN: G. XXXX XXXX XXXX XXXX XXXX, variabilný symbol: XXXXX v lehote 3 dní od právoplatnosti tohto uznesenia z rozpočtových prostriedkov súdu. odôvodnenie: 1. Exekúcia sa vykonáva na základe návrhu oprávnených, v tom čase maloletých, zastúpených matkou, ktorý bol doručený súdnemu exekútorovi dňa 02.03.2009, čím sa exekučné konanie začalo. Pôvodný súdny exekútor bol 31.12.2023 odvolaný a jeho nástupcom sa stal súdny exekútor JUDr. Ján Sokol. 2. Dňa 29.01.2026 súdny exekútor doručil tunajšiemu súdu podnet na zastavenie exekúcie z dôvodu nemajetnosti povinného. Uviedol, že doposiaľ neboli od povinného vymožené žiadne finančné prostriedky. Keďže exekúcia napriek vykonaným lustráciám, zistenému majetku a vykonaným úkonom úspešná nebola, dospel súdny exekútor k záveru, že sú splnené podmienky na zastavenie exekúcie z dôvodu, že majetok povinného nestačí ani na úhradu trov exekúcie. 3. Podľa § 243h ods. 1 prvá veta zákona č. 233/1995 Z.z. o súdnych exekútoroch a exekučnej činnosti (Exekučný poriadok), ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 4. Exekučné konanie sa začalo pred 1. aprílom 2017, preto súd postupoval podľa Exekučného poriadku v znení účinnom do 31. marca 2017 (ďalej len „Exekučný poriadok“). 5. Podľa § 57 ods. 1 písm. h) Exekučného poriadku, exekúciu súd môže zastaviť, ak majetok povinného nestačí ani na úhradu trov exekúcie.
6. V zmysle § 58 ods. 1 Exekučného poriadku, exekúciu zastaví súd na návrh alebo aj bez návrhu. 7. Podľa § 200 ods. 5 Exekučného poriadku, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 8. Podľa § 203 ods. 2 Exekučného poriadku, ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený. To neplatí, ak ide o vykonanie exekúcie na vymoženie pohľadávky na výživnom. V takomto prípade znáša trovy exekúcie súd; súd nemá právo na náhradu trov exekúcie, ktoré platil. 9. Pri zastavení exekúcie má súdny exekútor právo na odmenu, náhradu hotových výdavkov a náhradu za stratu času vypočítaných podľa § 14, 15, 22 a 25 Vyhlášky č. 288/1995 Z. z. o odmenách a náhradách súdnych exekútorov v znení účinnom do 31.03.2017 (ďalej len „vyhláška“). 10. Podľa § 14 ods. 1 vyhlášky, ak je súdny exekútor vylúčený z vykonávania exekúcie alebo ak exekúciu súd zastaví, odmena súdneho exekútora za výkon exekučnej činnosti sa určuje paušálnou sumou za jednotlivé úkony exekučnej činnosti najmenej 33,19 eura. 11. Podľa § 14 ods. 2 vyhlášky, paušálna suma za každý jednotlivý úkon exekučnej činnosti je 3,32 eura. 12. Podľa § 15 ods. 1 vyhlášky, paušálnou sumou sa odmeňujú tieto úkony exekučnej činnosti: a) získanie poverenia na vykonanie exekúcie, b) doručenie príkazu na začatie exekúcie, c) doručenie upovedomenia o začatí exekúcie, d) doručenie exekučného príkazu, e) doručenie upovedomenia o spôsobe exekúcie, f) doručenie rozhodnutia súdu vydaného v exekučnom konaní, g) každé zisťovanie bydliska povinného, h) každé zisťovanie platiteľa mzdy povinného, i) každé zisťovanie účtu povinného, j) každé ďalšie zisťovanie majetku povinného. 13. Podľa § 22 vyhlášky, súdnemu exekútorovi patrí popri odmene aj náhrada hotových výdavkov účelne vynaložených v súvislosti s vykonávaním exekučnej činnosti; táto náhrada zahŕňa najmä cestovné náhrady, poštovné a telekomunikačné výdavky, znalecké náhrady a poplatky. Cestovné náhrady sa poskytujú podľa osobitného predpisu. 14. Podľa § 25 vyhlášky, v odmene súdneho exekútora je zahrnutá aj náhrada za administratívne práce vykonané v súvislosti s exekučnou činnosťou. 15. Podľa § 196 Exekučného poriadku, za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 16. Keďže po celú dobu vedenia exekúcie, ktorá trvá už 17 rokov, sa od povinného nepodarilo vymôcť žiadnu sumu a sám súdny exekútor zhodnotil, že vedenie predmetnej exekúcie je neúčelné a majetok povinného nestačí ani na úhradu trov exekúcie, je súd názoru, že ďalšie vedenie danej exekúcie by bolo nehospodárne, nakoľko by sa len navyšovali trovy exekúcie bez reálneho predpokladu ich vymoženia. Na podklade podnetu od súdneho exekútora súd tak dospel k záveru, že sú splnené podmienky na zastavenie exekúcie v zmysle § 57 ods. 1 písm. h) Exekučného poriadku, teda že majetok povinného nestačí ani na úhradu trov exekúcie a preto súd exekúciu zastavil. 17. Súdny exekútor si vyčíslil trovy exekúcie, ktoré pozostávajú z paušálnej odmeny 33,19 Eur, z náhrady hotových výdavkov vo výške 9,90 Eur za poštovné (5 x doporučené zásielky do vlastných rúk po 1,40 Eur, 3 x doporučené zásielky po 0,80 Eur, 1 x obyčajná zásielka po 0,50 Eur) a 23 % DPH v sume 9,91 Eur. Spolu uplatnené trovy exekúcie predstavujú sumu 53,- Eur (33,19 Eur + 9,90 Eur + 9,91 Eur), ktoré súd súdnemu exekútorovi priznal. 18. Keďže v predmetnom prípade bola vedená exekúcia na vymoženie výživného, pričom k zastaveniu exekúcie došlo z dôvodu nemajetnosti povinného, trovy exekúcie znáša súd. Vzhľadom k uvedenému súd uložil učtárni vyplatiť súdnemu exekútorovi priznané trovy exekúcie vo výške 53,- Eur z rozpočtových prostriedkov súdu.
Poučenie: Proti výroku I. tohto rozhodnutia je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, F. C. XX, 984 37 Lučenec na Krajský súd Banská Bystrica, a to písomne. Proti výroku II., III., IV. tohto rozhodnutia nie je prípustné odvolanie. V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody - § 365 CSP) a čoho sa odvolateľ domáha (odvolací návrh) (§ 363 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP).

